
Nolikuma 7. pielikums

IEPIRKUMA LĪGUMS
[bookmark: _Hlk163045832]par kompetenču vērtēšanas risinājuma uzstādīšanu, ieviešanu, tehniskā atbalsta un apmācību nodrošināšanu

Rīga, sagatavošanas datums __.__.2024.
Pircēja piešķirto Līguma reģistrācijas numuru skatīt elektroniskā dokumenta pielikumā.
Parakstīšanas datums ir pēdējā pievienotā droša elektroniskā paraksta un tā laika zīmoga datums.
AS “Latvijas valsts meži”, vienotais reģistrācijas Nr. 40003466281, kuru uz _______________ pārstāv ___________________, turpmāk šā līguma tekstā saukts Pasūtītājs, no vienas puses, un
_____________________, vienotais reģistrācijas Nr. ______________, kuru uz _____________ pamata pārstāv _____________________, turpmāk šā līguma tekstā saukts Uzņēmējs, no otras puses, abi kopā un katrs atsevišķi turpmāk šā līguma tekstā saukti par Pusēm, 
[bookmark: _Hlk163045722]piemērojot Publisko iepirkumu likuma 8. panta pirmās daļas 1. punktu, saskaņā ar atklāta konkursa „Kompetenču vērtēšanas risinājuma uzstādīšana, ieviešana, tehniskā atbalsta sniegšana un apmācību nodrošināšana”, identifikācijas numurs AS LVM KV_2024_57_Ak, turpmāk – Konkurss, rezultātiem, CPV klasifikators 72200000-7 programmatūras izstrādes un konsultāciju pakalpojumi, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. [bookmark: _Hlk160798491]Uzņēmējs apņemas Pasūtītājam nodrošināt kompetenču vērtēšanas risinājuma uzstādīšanu un ieviešanu (tai skaitā apmācības un tehniskā atbalsta nodrošināšana lietošanas laikā) atbilstoši Līguma 1.pielikumā pievienotajā tehniskajā specifikācijā un Uzņēmēja piedāvājumā noteiktajam, turpmāk – Pakalpojums.

2. LĪGUMA SUMMA UN NORĒĶINU KĀRTĪBA
2.1. Šim Līgumam par visu Pasūtījuma apjomu tiek noteikta līgumcena EUR __________ (____________ euro), turpmāk – Līgumcena, neskaitot pievienotās vērtības nodokli, turpmāk – PVN. PVN tiek  aprēķināts un maksāts normatīvajos aktos noteiktajā kārtībā.
2.2. Līgumcenā ir ietvertas visas ar Līguma 1.1. punktā noteiktā Pakalpojuma nodrošināšanu saistītās izmaksas un nodokļi, izņemot PVN.
2.3. Līgumcenu par saņemtiem pakalpojumiem Pasūtītājs maksā atbilstoši Uzņēmēja finanšu piedāvājuma tāmei šādā kārtībā:
2.3.1. Par Risinājuma uzstādīšanu, ieviešanu un apmācību nodrošināšanu (visas izmaksas, kas ir saistītas ar risinājuma lietošanas tiesībām, sākotnējo konfigurāciju atbilstoši Pasūtītāja vajadzībām) pēc attiecīga pieņemšanas – nodošanas akta parakstīšanas un Uzņēmēja rēķina saņemšanas;
2.3.2. Par tehnisko atbalstu – [atbilstoši Uzņēmēja piedāvājumā iekļautajai maksāšanas kārtībai].
2.3.3. Par Pasūtītāja darbinieku konsultācijām (līdz 100 stundām), kas var tikt neizmantotas pilnā apjomā.
2.4. Uzņēmējs ir tiesīgs rēķinu nosūtīt elektroniskā veidā uz elektroniskā pasta adresi: rekini@lvm.lv. Rēķinā obligāti norādāms Līguma numurs un nosaukums, pretējā gadījumā Pasūtītājs var uzskatīt, ka rēķins nav saņemts.
2.5. Visi maksājumi par šajā Līgumā minēto Pakalpojumu tiek veikti 15 dienu laikā pēc rēķina saņemšanas uz Latvijas bankas kontu vai 30 dienu laikā uz ārvalstu bankas kontu. Līguma 2.3.1. punktā noteikto rēķinu Uzņēmējs var izrakstīt tikai pēc pieņemšanas – nodošanas akta parakstīšanas.
2.6. Par apmaksas dienu tiek uzskatīta diena, kurā veikts bankas pārskaitījums uz UZŅĒMĒJA norādīto bankas norēķinu kontu.
2.7. Puses piekrīt pieņem elektronisko rēķinu, kas atbilst Līgumam un normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību, ko nosaka Ministru kabineta 2019. gada 17. aprīļa noteikumi Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.

3. PAKALPOJUMA NODROŠINĀŠANA UN PIEŅEMŠANA-NODOŠANA
3.1. Kompetenču vērtēšanas risinājuma uzstādīšanu, ieviešanu un lietotāju apmācību Uzņēmējs veic viena mēneša laikā no Līguma spēkā stāšanās brīža un lietošanas tiesības nodrošina, t.sk. sniedz tehnisko atbalstu 12 mēnešus pēc piegādes.
3.2. Saskaņā ar Līguma noteikumiem par sniegto Pakalpojumu atbilstoši Līguma 2.3.1. punktā noteiktajam apjomam Uzņēmējs sagatavo pieņemšanas-nodošanas aktu, norādot tajā Līguma numuru, paraksta un iesniedz Pasūtītājam Pakalpojuma pieņemšanai.
3.3. Pasūtītājs piecu darba dienu laikā no pieņemšanas – nodošanas akta saņemšanas:
3.3.1. pieņem no Uzņēmēja Pakalpojumu, parakstot pieņemšanas-nodošanas aktu un atgriež vienu tā eksemplāru Uzņēmējam vai
3.3.2. sniedz iebildumus vai pretenzijas par Pakalpojuma izpildi, norādot laiku trūkumu novēršanai.
3.4. Pretenziju vai iebildumu nesniegšanas Uzņēmējam piecu darba dienu laikā no pieņemšanas-nodošanas akta saņemšanas brīža uzskatāma par Pakalpojuma pieņemšanu bez iebildumiem.
3.5. Uzņēmējs novērš konstatētos trūkumus par saviem līdzekļiem, nesaņemot par to papildu maksu, Pasūtītāja pretenzijā norādītajos termiņos un atkārtoti veic pretenzijā noteiktās darbības.
3.6. Kompetenču vērtēšanas risinājuma lietošanas laikā Uzņēmējs bez papildu maksas nodrošina risinājuma tehnisko uzturēšanu, nodrošinot vismaz viena speciālista pieejamību pieteikto neatbilstību risināšanai.
3.7. Pasūtītājs nepieciešamības gadījumā rīko MS TEAMS tiešsaistes Projekta organizācijas sanāksmes, kurās piedalās abu Pušu Projekta vadītāji, kā arī citi dalībnieki. Pusēm vienojoties, Projekta organizācijas sanāksmes var rīkot klātienē Pasūtītāja vai Uzņēmēja telpās, nodrošinot nepieciešamo aprīkojumu.
3.8. Pasūtītājs nodrošina elektronisko pieteikumu reģistru kļūdu, pieteikumu un konsultāciju reģistrēšanai un apstrādei. 
3.9. Pasūtītājs vērtē risinājuma uzturēšanas kvalitāti reizi ceturksnī, ņemot vērā ceturkšņa ietvaros saņemto risinājuma tehnisko atbalstu, kas atbilst vismaz 90% atrisināto pieteikumu katrā ceturksnī. 
3.10. Ceturkšņa kvalitātes novērtējumu sagatavo Uzņēmēja pārstāvis un izsniedz Pasūtītāja projektu vadītājam sasakņošanai.


4. PUŠU TIESĪBAS UN PIENĀKUMI
4.1. Uzņēmēja tiesības un pienākumi:
4.1.1. Uzņēmējs apņemas savlaicīgi un kvalitatīvi sniegt Pakalpojumu saskaņā ar Līgumu un tā pielikumiem;
4.1.2. Uzņēmējs apņemas nekavējoties informēt Pasūtītāju par apstākļiem, kas var kavēt, traucēt, apgrūtināt vai ierobežot Pakalpojuma izpildi pilnībā vai daļēji;
4.1.3. Uzņēmējam ir tiesības pēc rakstveida pretenzijas izteikšanas vienpusēji atkāpties no Līguma, ja Pasūtītājs ir kavējis rēķinu apmaksu vairāk kā 30 (trīsdesmit) kalendārās dienas un pretenzijā noteiktajā termiņā nav veicis apmaksu;
4.1.4. Uzņēmējam ir tiesības vienpusēji atkāpties no Līguma, ja Pasūtītājam tiek pasludināts maksātnespējas process vai tā darbība tiek izbeigta vai pārtraukta.
4.1.5. [bookmark: _Hlk153785985]Uzņēmējam ir pienākums nekavējoties ziņot e-pastā drosiba@lvm.lv Pasūtītājam par informācijas tehnoloģiju drošības incidentu un veikt visas tā novēršanai nepieciešamās darbības;
4.1.6. Uzņēmējam ir pienākums nodrošināt Pasūtītājam iespēju pastāvīgi uzraudzīt Pakalpojuma izpildes kvalitāti;
4.1.7. Uzņēmējam ir pienākums rakstveidā saskaņot ar Pasūtītāju apakšuzņēmēju, ja tāds tiek piesaistīts Līguma izpildē un nodrošināt tā atbilstību Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” un Līgumā noteiktajām drošības prasībām;
4.1.8. Uzņēmējam ir pienākums informēt Pasūtītāju e-pastā drosiba@lvm.lv par atklātajām informācijas un komunikācijas tehnoloģiju produkta vai pakalpojuma ievainojamībām, kas var jebkādā veidā ietekmēt Pasūtītāju, informēt par to novēršanas pasākumiem un termiņiem;
4.1.9. Uzņēmējam ir tiesības Līguma izpildē iesaistīt tikai ar Pasūtītāju rakstveidā saskaņotus apakšuzņēmējus, kas pārbaudīti atbilstoši Publisko iepirkumu likuma un citu uz šo Līgumu attiecināmo normatīvo aktu kārtībā;
4.1.10. Uzņēmējam ir pienākums pēc Pasūtītāja pieprasījuma sniegt visu ar Līguma izpildi saistīto informāciju, t.sk. iesniegt Līguma izpildē iesaistītā personāla sarakstu. Ja Pasūtītājs veic piesaistītā personāla atbilstības pārbaudi, Izpildītājam ir pienākums nekavējoties pēc Pasūtītāja paziņojuma saņemšanas nodrošināt nesaskaņota personāla nepielaišanu pie Līguma izpildes, t.sk. pie jebkādas informācijas, kas saistīta ar Līguma izpildi;
4.1.11. Uzņēmējam ir pienākums Līguma izpildē izmantot tikai Tehniskajā specifikācijā un Uzņēmēja piedāvājumā norādītās izpildes metodes, tehnoloģijas, programmatūru u.tml. Jebkādas atkāpes rakstveidā saskaņojamas ar Pasūtītāju.   
4.2. Pasūtītāja tiesības un pienākumi:
4.2.1. Pasūtītājs apņemas samaksāt Uzņēmējam par pienācīgi sniegtajiem Pakalpojumiem, kas ir pieņemti ar pieņemšanas-nodošanas aktu saskaņā ar Līguma noteikumiem;
4.2.2. Pasūtītājam ir pienākums sniegt visu nepieciešamo informāciju, veikt savlaicīgus saskaņojumus u.c. darbības, lai Uzņēmējs varētu izpildīt savas Līgumā noteiktās saistības bez nepamatota kavējuma no Pasūtītāja puses;
4.2.3. Pasūtītājam ir tiesības pastāvīgi uzraudzīt Līguma izpildes kvalitāti un atbilstību Līguma noteikumiem;
4.2.4. Pasūtītājam ir tiesības dot Uzņēmējam obligāti izpildāmus norādījumus jautājumos, kas saistīti ar Līguma godprātīgu, kvalitatīvu, savlaicīgu un normatīvajiem aktiem atbilstošu izpildi;
4.2.5. Pasūtītājam ir tiesības visā Līguma darbības laikā pieteikt Pakalpojuma neatbilstības, prasot Uzņēmējam tās nekavējoties novērst;
4.2.6. Pasūtītājam ir tiesības jebkurā Līguma izpildes posmā pieprasīt Uzņēmējam iesniegt Līguma izpildē iesaistītā personāla sarakstu;
4.2. Katra no Pusēm ir atbildīga par Līguma nepienācīgu izpildi un otrai Pusei nodarītajiem tiešajiem zaudējumiem, kas radīti Puses, tās darbinieku vai personu, kuras atrodas līgumattiecībās ar attiecīgo Pusi, vainas dēļ.

5. PUŠU ATBILDĪBA UN LĪGUMSODS
5.1. Puses ir atbildīgas par Līguma pienācīgu izpildi atbilstoši katras Puses saistību apjomam.
5.2. Puses ir katra atbildīga par savu piesaistīto darbinieku vai trešo personu rīcību Līguma izpildē, t.sk. nodrošinot to informēšanu par Līguma noteikumiem un ierobežojumiem;
5.3. Puses ir atbildīgas par tiešajiem zaudējumiem, kas nodarīta otrai Pusei vai trešajām personām Puses, tā darbinieku vai piesaistīto trešo personu rīcības vai bezdarbības dēļ;
5.4. Gadījumā, ja Pasūtītājs neveic apmaksu Līgumā paredzētos termiņos, tad tas maksā Uzņēmējam līgumsodu 1 % (viens procents) apmērā no nesamaksātās summas par katru kavējuma dienu, bet ne vairāk kā 10 % (desmit procentu) no nesamaksātās summas. 
5.5. Par Pakalpojuma izpildes termiņa kavējumu Uzņēmējs maksā līgumsodu Pasūtītājam 1 % (viens procents) apmērā no Līguma cenas par katru kavējuma dienu, bet ne vairāk kā 10 % (desmit procentu) no Līguma cenas.
5.6. Ja kompetenču vērtēšanas risinājuma lietošanas laikā mēnesī tā darbība nav nodrošināta Līgumā noteiktajā apjomā vai kvalitātē vismaz 10 darba dienas, tad par Pakalpojuma neatbilstību Pasūtītājs piemēro Uzņēmējam līgumsodu 1 mēneša maksas apmērā.
5.7. Pasūtītājs piemēro Uzņēmējam līgumsodu 10% apmērā no Līguma cenas, ja Pasūtītājs izmanto Līguma 9.4.1.-.9.4.3. noteiktās tiesības vienpusēji atkāpties no Līguma.
5.8. Līgumsoda samaksa neatbrīvo vainīgo Pusi no pārējo ar šo Līgumu uzņemto vai no tā izrietošo saistību izpildes.
5.9. Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Uzņēmējam, pirms tā izmaksas Izpildītājam. 

6. NEPĀRVARAMA VARA
6.1. Ja viena vai otra Puse nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde,  Puses rakstiski vienojoties, saistību izpildes termiņš tiek pagarināts par laiku, kas vienāds ar minēto apstākļu izraisīto aizkavēšanos.
6.2. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējuma atlīdzināšanu. 
6.3. Pusei, kurai kļuvis neiespējami izpildīt saistības minēto apstākļu dēļ, 5 (piecu) dienu laikā jāpaziņo otram otrai Pusei par šādu apstākļu rašanos vai izbeigšanos.
 
7. DOMSTARPĪBAS UN STRĪDI
7.1. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā.
7.2. Visus strīdus, kas izriet no Līguma, Puses risina sarunu ceļā, bet, ja vienošanās netiek panākta, strīds izskatāms Baltijas Starptautiskajā šķīrējtiesā saskaņā ar tās reglamentu, viena šķīrējtiesneša sastāvā vai Latvijas Republikas tiesā pēc prasītāja izvēles saskaņā ar Latvijas Republikas normatīvo aktu prasībām [pusēm līguma slēgšanas brīdī ir tiesības vienoties par citu strīdus izskatīšanas kārtību].

8. LĪGUMA SPĒKĀ ESAMĪBA
8.1. Līgums stājas spēkā ar tā abpusēju parakstīšanas brīdi un ir spēkā līdz [13 mēneši no Līguma noslēgšanas] vai līdz abu pušu pilnīgai saistību izpildei.
8.2. Parakstot vienošanos, Puses var grozīt Līguma termiņu, ja:
9.3.1. Pusēm neparedzamu apstākļu rezultātā ir apgrūtināta vai uz laiku neiespējama Līguma izpilde;
9.3.2. Puses saistību savlaicīgas neizpildes rezultātā apgrūtināta otras Puses saistību izpilde;
9.3.3. Puses saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abas Puses.
8.3. Pasūtītājs var vienpusēji atkāpties no Līguma pirms termiņa, nosūtot Uzņēmējam rakstveida paziņojumu, Publisko iepirkumu likumā paredzētajos un šādos gadījumos:
9.4.1. Pasūtītājs konstatē, ka Uzņēmējs nepilda Līgumā noteiktās prasības un Pasūtītāja norādītajā termiņā pēc rakstveida iebildumu saņemšanas nav novērsis neatbilstības, ja pretenzijā Pasūtītājs ir brīdinājis par Līguma pirmstermiņa izbeigšanu;
9.4.2. Uzņēmējs kavē Līguma 2.3.1. punktā minētā Pakalpojuma nodrošināšanas izpildes termiņu vairāk nekā 14 (četrpadsmit) dienas un kavējuma iemesls nav atkarīgs no trešajām personām vai Pasūtītāja;
9.4.3. Uzņēmējs atkārtoti nav novērsis Pasūtītāja norādītos Pakalpojuma trūkumus;
9.4.4. pret Uzņēmēju uzsākts maksātnespējas process vai tā darbība izbeigta vai pārtraukta, vai apturēta Uzņēmēja saimnieciskā darbība;
9.4.5. Līgumu nav iespējams izpildīt tādēļ, ka Uzņēmējam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.4.6. Pasūtītājs konstatē, ka Uzņēmējs neatbilst Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. un/vai 36.1 punktā noteiktajām prasībām, izņemot, ja saņemts kompetentās valsts drošības iestādes attiecīgs atzinums, ka Līguma saistību izpildi var turpināt;
9.4.7. Pasūtītājs konstatē, ka kāds no Iepirkuma līguma izpildē iesaistītajiem speciālistiem, kas piekļūst Pasūtītāja IT infrastruktūrai, neatbilst Ministru kabineta 2011. gada 1. februāra noteikumu Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” 6. punktā noteiktajām prasībām, vai saņemts kompetentās valsts drošības iestādes attiecīgs atzinums, un Uzņēmējs vienas darbdienas laikā nenomaina attiecīgo speciālistu pret prasībām atbilstošu;
9.4.8. saņemts kompetentās valsts drošības iestādes attiecīgs atzinums, kas Pasūtītājam liedz pildīt Līguma saistītas.
9.5. Uzņēmējs var vienpusēji atkāpties no Līguma pirms termiņa, nosūtot Pasūtītājam rakstveida paziņojumu, ja Pasūtītājs kavē Līgumā noteikto rēķina apmaksas termiņu vairāk nekā 30 dienas.
9.6. Parakstot vienošanos, Puses var izbeigt Līguma darbību pirms termiņa, iepriekš veicot savstarpējos norēķinus. 
9.7. Ja vienošanos par Līguma darbības izbeigšanu slēdz pēc Uzņēmēja ierosinājuma, kas nav pamatots ar ārkārtējiem apstākļiem, ko Uzņēmējs nevarēja un tam nevajadzēja iepriekš paredzēt, Pasūtītājs var prasīt Uzņēmējam maksāt līgumsodu līdz 10 procentu apmērā no Līguma cenas.  

9. APAKŠUZŅĒMĒJU NOMAIŅA UN PIESAISTE
9.1. Līguma pielikumā norādīts Līguma izpildē iesaistītā apakšuzņēmēju saraksts. Izmaiņas Līguma 2. pielikumā Puses veic, ievērojot Līgumā noteikto kārtību. 
9.2. Uzņēmējs veic Līguma 2. pielikumā norādītā apakšuzņēmēja nomaiņu un papildu apakšuzņēmēja iesaistīšanu Līguma izpildē tikai ar Pasūtītāja rakstveida saskaņojumu šādā kārtībā un gadījumos:
10.2.1.  pirms attiecīgā apakšuzņēmēja nomaiņas un/vai papildu apakšuzņēmēja iesaistīšanas Līguma izpildē Uzņēmējs iesniedz Pasūtītājam  iesniegumu, kurā norāda: iesnieguma autoru, Līguma reģistrācijas numuru, nomaināmo vai papildus piesaistāmo apakšuzņēmēju (nosaukums/ vārds, uzvārds, reģistrācijas numurs/ nodokļu maksātāja reģistrācijas kods) un apakšuzņēmējam nododamo pakalpojumu vērtību euro. 
10.2.2.  Pasūtītājs izvērtē Uzņēmēja iesniegumā norādīto informāciju un pievienotos dokumentus, un pieņem lēmumu atļaut vai atteikt apakšuzņēmēja nomaiņu vai piesaistīšanu Līguma izpildē. 
10.2.3. Pasūtītājs nepiekrīt apakšuzņēmēja nomaiņai vai jauna apakšuzņēmēja piesaistei, ja pastāv kāds no šādiem nosacījumiem:
10.2.3.1. apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
10.2.3.2. uz attiecīgo apakšuzņēmēju, kura veicamo darbu vērtība ir vismaz 10 000 euro, lēmuma pieņemšanas dienā attiecas kāds no Publisko iepirkumu likuma 42. panta otrās daļas 1., 2., 3., 4., 11. punktā minētajiem pretendentu izslēgšanas iemesliem;
10.2.3.3. grozījumi Līguma pielikumā, ja tos izdarītu Iepirkuma tehniskajā piedāvājumā, ietekmētu Uzņēmēja piedāvājuma izvēli Iepirkumā;
10.2.3.4. nomaina apakšuzņēmēju, uz kura iespējām Uzņēmējs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, un apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību Iepirkuma nolikumā noteiktajām prasībām, vai lēmuma pieņemšanas dienā uz to attiecas kāds no Publisko iepirkumu likuma 42. panta otrās daļas 1., 2., 3., 4., 11. punktā minētajiem pretendentu izslēgšanas iemesliem;
10.2.3.5. apakšuzņēmējs neatbilst Ministru kabineta 2011. gada 1. februāra noteikumu Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” 6. punktā noteiktajām prasībām, vai saņemts kompetentās valsts drošības iestādes attiecīgs ieteikums;
10.2.3.6. apakšuzņēmējs neatbilst Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. punktā noteiktajām prasībām, vai,  Līgumā noteiktajām drošības prasībām, vai saņemts kompetentās valsts drošības iestādes attiecīgs atzinums;  
10.2.3.7. iesniegumā nav norādīta informācija, kas nepieciešams lēmuma pieņemšanai.
10.2.4. Pasūtītājs ar rakstveida paziņojumu informē Uzņēmēju par pieņemto lēmumu piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. 

10. PAPILDU NOTEIKUMI
10.1. Visi papildinājumi un izmaiņas Līguma tekstā ir izdarāmas rakstiski un ir spēkā tikai pēc to abpusējas parakstīšanas.
10.2. Bankas konta maiņa ir iespējama tikai ar abu Pušu abpusēju rakstveida vienošanos. 
10.3. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja abas Puses pirms šajā Līgumā paredzēto saistību tiesību nodošanas citai personai par to rakstiski vienojas vai, ja kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā. Pusei, kuras saistības un tiesības tiek pārņemtas, ir pienākums nekavējoties elektroniski uz Līguma rekvizītos norādīto elektroniskā pasta adresi un 3 (trīs) kalendāro dienu laikā rakstiski informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.
10.4. Puses apņemas neizpaust jebkādu informāciju, kas saistīta ar Līgumu, kā arī cita veida konfidenciālu informāciju par otras puses pakalpojumiem un darbību, kas tām kļuvusi zināma par otru pusi saistībā ar pienākumu izpildi un pušu sadarbību, kā Līguma darbības laikā, tā arī pēc darbības izbeigšanās, izņemot tiesību aktos noteiktajos gadījumos un kārtībā.
10.5. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par nosūtītiem.
10.6. Uzņēmējs līdz ar Līguma darbības termiņa beigām nodrošina visu Līguma izpildes laikā savu programmu vidēs un iekārtās Pasūtītāja uzkrāto personas datu un konfidenciālas informācijas dzēšanu vai vismaz neatgriezenisku anonimizāciju, izņemot, ja Uzņēmējs definē noteikta veida personas datu vai konfidenciālas informācijas turpmāku glabāšanu saskaņā ar noteiktu Uzņēmēja leģitīmo interesi. Uzņēmējs garantē, ka glabāšanas periodā personas datus un konfidenciālu informāciju neizmantos citiem mērķiem, kā arī ievēros visas normatīvajos aktos noteiktās tehniskās un organizatoriskās prasības attiecībā uz personas datu un konfidenciālas informācijas glabāšanu un iznīcināšanu. Par jebkādu personas datu glabāšanu saistībā ar Uzņēmēja leģitīmajām interesēm pēc Līguma darbības termiņa beigām Uzņēmējs atbild kā pārzinis saskaņā ar Vispārīgās datu aizsardzības regulas prasībām.
10.7. Kontaktpersona saistībā ar Līguma izpildi un ar tiesībām  parakstīt pieņemšanas - nodošanas aktu no Pasūtītāja puses: ____________, tālrunis ___________, e-pasts: ___________. 
10.8. Kontaktpersona saistībā ar Līguma izpildi un ar tiesībām parakstīt pieņemšanas- nodošanas aktu no Uzņēmēja  puses: ____________, tālrunis ___________, e-pasts: ___________. 
10.9. Līgums sagatavots ___ (skaits vārdiem) lapām un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.
10.10. Līguma pielikumi:
1. Pielikums. Tehniskā specifikācija;
2. Pielikums. Tehniskais piedāvājums;
3. Pielikums. Finanšu piedāvājums;
4. Pielikums. Apakšuzņēmēju saraksts (ja attiecināms).
 
11. PUŠU REKVIZĪTI UN PARAKSTI

